Lietuvos Respublikos Vyriausybė

nutarimas

DĖL 2021 METų pereinamojo laikotarpio nacionalinės paramos

2021 m. liepos 28 d. Nr. 598

Vilnius

Atsižvelgdama į 2013 m. gruodžio 17 d. Europos Parlamento ir Tarybos reglamento (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės ir panaikinami Tarybos reglamentas (EB) Nr. 637/2008 ir Tarybos reglamentas (EB) Nr. 73/2009, su paskutiniais pakeitimais, padarytais 2021 m. balandžio 15 d. Komisijos deleguotuoju reglamentu (ES) 2021/1017, 37 straipsnio 4 dalį, Lietuvos Respublikos Vyriausybė nutaria:

Nustatyti, kad:

1. Žemės ūkio veiklos subjektams 2021 metų pereinamojo laikotarpio nacionalinės paramos už pieną, gyvulius ir pasėlius bendra mokėtina suma neturi viršyti 24,9 mln. Eur.

2. Pereinamojo laikotarpio nacionalinės paramos už pieną, gyvulius ir pasėlius dydį pagal reglamento (ES) Nr. 1307/2013 37 straipsnio 4 dalį nustato Lietuvos Respublikos žemės ūkio ministras.

Ministrė Pirmininkė	Ingrida Šimonytė

Žemės ūkio ministras	Kęstutis Navickas